_:ne5ede715e9994f4693b526e877de6207xb0
<http://schema.org/articleBody>
"অনলাইন ডেস্কঃ  গত শুক্রবার দেশের শতাধিক প্রেক্ষাগৃহে মুক্তি পেয়েছে দীপঙ্কর দীপন পরিচালিত প্রথম সিনেমা 'ঢাকা অ্যাটাক'। মুক্তির পরপরই দর্শক আর সমালোচকদের প্রশংসায় ভাসছে ‘ঢাকা অ্যাটাক’। সিনেমা হলগুলো দর্শকদের উপচেপড়া ভীড়। যারাই সিনেমটি দেখে প্রেক্ষাগৃহ থেকে বের হচ্ছেন, তারাই তৃপ্তির ঢেঁকুর তুলছেন। চলচ্চিত্র অভিনেতা আলমগীর ‘ঢাকা অ্যাটাক’ দেশের সিনেমার জন্য একটা সুবাতাস মনে করছেন। শুক্রবার ছবিটি মুক্তির পর এক ভিডিওবার্তায় এমন মন্তব্য করেন তিনি।\r\n\r\nআলমগীর বলেন, “ঢাকা অ্যাটাক” অবশ্যই একটা সফল সিনেমা। আমি কাজ করেছি ছোট্ট একটি রোল (চরিত্রে), অ্যাজ এ গেস্ট আর্টিস্ট। কিন্তু দর্শক যেভাবে নিয়েছে, এটা আমাদের চলচ্চিত্রের জন্য একটি সুবাতাস।’\r\n\r\nএদিকে অমিতাভ রেজার ‘আয়নাবাজি’র পর ফের আশায় বুক বেঁধেছেন প্রদর্শক-প্রযোজক-পরিবেশকরা।\r\n\r\nপ্রদর্শক সমিতির সভাপতি ইফতেখার উদ্দিন নওশাদও উচ্ছ্বসিত চলচ্চিত্রটির সাফল্যে। তিনি বলেন, 'এই দুর্দিনে অনেকদিন পর এমন একটি ছবি আমাদের আশান্বিত করে তুলেছে। ছবিটি যখন আমি সেন্সরবোর্ডে দেখি তখনই আমি নির্মাতা দীপংকর দীপনকে স্বাগত জানিয়েছি। আমার মনে হয়েছে এটি একটি পরিপূর্ণ দর্শক বিনোদনের ছবি। আমার হলে ছবিটি দেখতে দর্শকদের উপচেপড়া ভীড়, অন্যান্য হলগুলোতেও তেমনই যাচ্ছে শুনেছি।'\r\n\r\nসানি সানোয়ারে লেখা ‘ঢাকা অ্যাটাক’ সিনেমার প্রধান চরিত্রে আরিফিন শুভর সঙ্গে অভিনয় করছেন মাহিয়া মাহী। ছবিটিতে আরও অভিনয় করেছেন সৈয়দ হাসান ইমাম, লায়লা হাসান, আফজাল হোসেন, এ বি এম সুমন, শতাব্দী ওয়াদুদ, নওশাবা,তাসকিন রহমান প্রমুখ।\r\n\r\nটপারবিডি-বাংলা ৭৭ম ৯৩৯"
<https://bn.topperbd.com/2093/>